น้องอายุ1เดือน 15วัน 2-3วัน จะถ่าย1ครั้ง แบบนี้เรียกท้องผูกป่ะค่ะ น้องทานนมแม่อย่างเดียว
สวัสดีค่ะ ปกติแล้วเด็กทารกควรถ่ายอุจจาระทุกวัน ในบางคนอาจถ่ายวันละ 2-3 ครั้ง อุจจาระควรเป็นสีเหลืองไม่ถึงขั้นเหลวหรือเป็นก้อนแข็งอาการท้องผูก คืออาการถ่ายอุจจาระน้อยกว่าปกติหรือถ่ายอุจจาระไม่ออกเป็นเวลานาน มักเกิดจากสาเหตุการรับประทานอาหารที่มีกากใยน้อยหรือดื่มน้ำน้อย สาเหตุอื่นๆเช่นโรคลำไส้อุดตัน การได้รับยาบางชนิดเช่น ยารักษาอาการชัก ธาตุเหล็ก หรือมีภาวะไทรอยด์ต่ำในกรณีนี้ถ้าลูกอายุ 1 เดือนน่าจะยังได้รับแต่นมแม่อย่างเดียวอยู่ ควรให้ลูกได้รับนมแม่อย่างเพียงพอ โดยควรให้นมลูกทุก 3 ชั่วโมง ครั้งละประมาณ 15 นาทีและควรดูดให้เกลี้ยงเต้าทั้ง 2 ข้าง การสังเกตว่าลูกได้รับน้ำนมเพียงพอคือการที่ลูกปัสสาวะวันละ 6-8 ครั้งเป็นสีเหลืองใส และอุจจาระทุกวันออกมาเป็นสีเหลืองอาจเหลวได้เล็กน้อยแต่ไม่ถึงกับเป็นน้ำหากลูกยังมีอาการท้องผูก อันนี้น่าจะผิดปกติในเด็กอายุ 1 เดือนค่ะ แนะนำพบกุมารแพทย์เพื่อตรวจร่างกายหาสาเหตุอื่นๆเช่นเรื่องของลำไส้อุดตันดังกล่าวไป